als_Latn dik_Latn sag_Latn
Asport- E mërkura do të jetë dita e parë vendimtare për fatin e Milanit dhe të trajnerit të tyre Masimiliano Alegri: kuqezinjtë do të luajnë në Spanjë përballë një Malage të rrezikshme të drejtuar nga Mauricio Pelegrini e vlefshme për fazën në grupe të Champions Ligës. Trajneri kuqezi ka mbajtur në Milanelo konferencën për shtyp të prag ndeshjes, dhe është shprehur me shumë besim në lidhje me mundësitë e skuadrës kuqezi, që kalon një moment shumë të vështirë, duke kërkuar të ringjitet në krye.
Për transfertën në Andaluzi nuk do të jenë në dispozicion De Jong, Abate dhe Abiati: “ Kristian ka akoma një infeksion në rrugët e frymëmarrjes- ka shpjeguar Alegri- ndërkohë Abate paguan Europianin e zhvilluar dhe mbetet për një të kryer një stërvitje më specifike, De Jong ndërkohë ka një problem të kalueshëm por nuk do të jetë këtë ndeshje”. Diskutimi është spostuar shumë shpejt te momenti krizës së Djallit, që ndodhet në vendin e parafundit në Serie A pas humbjes së rëndë kundër Lacios. “ Duhet të mbajmë nervat në kontroll- është shprehur Alegri- Të qëndrrojmë të bashkuar dhe të mendojmë për tu ringritur. Duhet të mendojmë më pak dhe të veprojmë më shumë. Grumbullimi dhe qëndrrimi bashkë është dicka që mund të na shërbejë: jemi në Milanelo, jo në minierë. Është një vendim i marrë nga shoqëria në një moment shumë të vështirë. Prej shumë vitesh Milani nuk ishte në një situatë kaq të keqe në klasifikim dhe është dicka e rëndë”. Por Alegri në këtë aspekt e ka një eksperiencë: “ Situata është e ngjashme me atë që kam kaluar te Kaljari, kur kam humbur 5 ndeshje rradhasi. Nëse kjo do të jetë ndeshja ime e fundit te Milani? Nuk mendoj, për fatin e mirë nuk kam menduar për këtë. Berluskoni? Nuk më telefonon prej një jave, por shoqëria e ka shumë të qartë situatën time, me Galianin dëgjohem cdo ditë. Di vetëm që na mungojnë pikë që meritonim. Duhet të pranojmë se klasifikimi është i shëmtuar, por jam shumë i sigurtë që skuadra do të dalë në skenë. Duhet të mendojmë më pak dhe të veprojmë më shumë”. Sipas Alegrit, momenti i vështirë është ndikuar më shumë nga episodet e pafavorshme sesa nga probleme të mëdha. “ Skuadra nuk është në vështirësi- shprehet trajneri kuqezi- Me Lacion kemi pësuar gol pas një topi të gjatë të tyre dhe nga një devijim. Skuadra nuk është duke dhuruar paraqitje negative. Shpesh ndërkohë futbolli është i ndërtuar nga episodet”. Përsa i përket formacionit anti-Malaga, trajneri kuqezi nuk i ka zgjidhur ende të gjitha dyshimet. “ Duhet akoma të zgjedh se kë do të vendos mbrapa sulmuesit. Përdorimi i Boateng aty nuk është shpikje. Është një moment në të cilin nuk të vinë të tilla gjëra. Nuk duhet të mendojmë në këtë moment për atë që ka ndodhur në dy vitet e shkuara ku kemi pasur në dispozicion lojtarë me karakteristika të tjera. Pato? Është mirë, luan shanset e tij për të qënë në formacion me Pacinin. Tani duhet të kërkoj të marr më të mirën nga lojtarët e mi- ka nënvizuar ai- Boateng ka kryer paraqitjen më të keqe të sezonit të shtunën kundër Lacios por në ndeshjet e tjera kishte dhuruar paraqitje positive. Me rezultatet ndryshojnë edhe opinionet në lidhje me paraqitjet e lojtarëve”.
Nga ganezi trajneri Milanit vlerëson gjithsesi disponibilitetin e madh për të arritur në formën e duhur. “ Është vendosur në dispozicion për të luajtur si gjysëm allë ashtu edhe si sulmues krahu. Jo vetëm si trekuartisti. Besoj se kam gabuar unë që kam thënë që ishte një trekuartist”. Më pas ndalet të flasë për rolin e Montolivos: “ Me Italinë ka luajtur mirë edhe si gjysëm allë ashtu si edhe trekuartist- ka deklaruar Alegri- Rikardo është një lojtar i rëndësishëm që është duke u rritur në kondicion. Shpejt do të rikthehet në dispozicion edhe Muntari. Kur do ti kem të gjithë në dispozicion do të jetë akoma edhe më mirë”. Në fund një gjykim për kundërshtarin e rradhës, Malagan që drejtohet nga një ekspert si Mauricio Pelegrini: “ Malaga është një skuadër që luan një futboll të madh, mbi të gjitha sulmues, kështu që duhet të jemi të zotë në zotërimin e topit dhe më pas hapësirat do ti gjejmë gjatë ndeshjes”, ka shpjeguar Alegri që përtej vështirësive shikon me optimisëm përpara.
You must be logged in to post a comment Login
als_Latn als_Latn als_Latn eng_Latn